Alarma al Regne Unit pel xantatge que Espanya pot fer als britànics amb Gibraltar i el Brexit ! directe!cat\nPolítica Última actualització Dimecres, 2 de novembre de 2016 20:30 h\nL'exministre d'Exteriors britànic creu que Madrid podria exercir el seu veto a l'allargament de les negociacions Londres-UE\naranzels, espanya, europa, financial times, gibraltar, theresa may, unió europea\nL'exministre d'Exteriors britànic William Hague alerta dels perills d'Espanya\nHague diu en declaracions recollides a Financial Times que “seria un miracle si tot es pogués lligar en dos anys”, que és el termini màxim de negociacions que fixa la UE des que un país diu que se’n vol anar oficialment amb l’Article 50 del Tractat. Així, ell creu que el govern de Theresa May haurà de demanar una pròrroga, cosa que és factible si hi ha unanimitat en la resta de membres. És per aquest motiu que ell creu que qualsevol estat pot amenaçar d’impedir-ho per treure’n algun rèdit, i ha citat l’Estat espanyol i la seva demanda de “sobirania compartida sobre Gibraltar”.\nSi Espanya juga fort, podria contrarestar Londres donant un cop de mà a la independència catalana?\nSi això succeís i un país com Espanya vetés l’allargament de les negociacions, el Financial Times afirma que el Regne Unit es veuria forçat a abandonar la Unió “en els termes que marca l’Organització Mundial del Comerç, obligant els exportadors del país als aranzels i controls de duanes”. Un desgavell en tota regla per l’economia britànica. Si Espanya tirés pel dret en aquest escenari hipotètic, podria contrarestar Londres reconeixent una també hipotètica independència de Catalunya si coincidissin en el temps, malgrat Escòcia?\n3 de novembre de 2016, 12.45 h\nEls anglesos poden estar segur s que si madrid pot (espanya, no existeix) fer joc brut ho farà. És la seua especialitat. Sobretot amb els més dèbils. Potser amb Anglaterra no s'atrevisquen perquè als forts solen gratar-los els ous. De totes maneres la cosa promet. A veure què passa amb els fanfarrons de madrid.\n3 de novembre de 2016, 10.10 h\nEls espanyols, com sempre, fent amics arreu on van. Es el moment de recordar als anglesos el pacte de Genova i l'incompliment del tractat d'Utrecht per part de l'estat espanyol.\n3 de novembre de 2016, 09.34 h\nSembla que Anglaterra es pot veure collada per Espanya per causa del "brexit", sobre la soberania de Gibraltar. S'ha dit que Angalterra podria recorrer a fer servir un hipotètic reconeixement de la independència de Catalunya per contrarestar l'envit. A què preferiria renunciar l'estat espanyol? Tenim mals precedents amb Anglaterra i no cal dir-ho amb Espanya. Em ve a la memòria aquell "Cristo penjat, entre els dos lladres".\n3 de novembre de 2016, 02.21 h\nNo hi ha cap dubte que el UK ha de tenir com aliada a CAT.\nEspanya és un Estat en decadència a estingir.\nQuas més aviat millor pels interessos d'Europa amb i sense UK\n2 de novembre de 2016, 22.56 h\nFuera es fuera, y la verja cerrada, nada de pasar a España.\nValora aquest comentari: 8 34\n2 de novembre de 2016, 22.39 h\nEls gibraltarencs, abans de ser espanyols preferirien ser marroquis.\n2 de novembre de 2016, 22.17 h\nEl " Juan Sebastian Elcano" suministraba cocaina i heroina a Nova York\nEsppalurdistan país de narcos.\nAquests espanyols són tant estúpids que s'estan posant ells mateixos la corda al coll i no se'n adonen...\n2 de novembre de 2016, 21.31 h\nSi es tracte de comprar, amb el breixit, o em el que sigui, el govern español, TE LA MA TRENCADA.\nLa ultima comprada, la Susana Díaz, que s'ha prostituit , a cambi de tapar la corrupció de Andalussia i qui sap si a ajudar-la a presidir el Psoe.........\n2 de novembre de 2016, 21.10 h\nNo, si encara tornarem al 1713.


José Antonio Martínez Soler - Viquipèdia, l'enciclopèdia lliure\nJosé Antonio Martínez Soler, també conegut com a JAMS (Almeria, 8 de gener de 1947), és un periodista i economista espanyol, director del setmanari Doblón durant la Transició espanyola, director fundador dels diaris El Sol i La Gaceta de los Negocios, redactor en cap dels diaris El País, del setmanari Cambio 16 i des de 1999 fins a l'1 d'octubre de 2010, director general del periòdic 20 minutos, sent substituït per Eduardo Díez-Hochleitner. És doctor en Ciències de la Informació per la Universitat Complutense i diplomat per la Nieman Foundation for Journalism de la Universitat Harvard. És també professor titular d'Economia Aplicada a la Universitat d'Almeria i va ser nomenat per la Junta d'Andalusia, al juny de 2010, president de la Junta Rectora del Parc Natural de Cap de Gata-Níjar.\n8 gener 1947 (74 anys)\nPeriodista, Professor d'universitat, Economista, Presentador de televisió, Escriptor\nVa treballar a Televisió Espanyola durant els anys 1980 i 1990, on va destacar com a presentador i entrevistador de personatges polítics rellevants de la història contemporània espanyola. Va obtenir el Premi Medalla d'Andalusia el 1986.\n"Autopistas de la Información" (Editorial Debate, en col·laboració amb Francisco Ros i Ignacio Santillana) ISBN 84-7444-951-0.\nObtingut de «https://ca.wikipedia.org/w/index.php?title=José_Antonio_Martínez_Soler&oldid=25972009»\nDarrera modificació: 11 gen 2021 a les 05:16\nLa pàgina va ser modificada per darrera vegada el 11 gen 2021 a les 05:16.


I tu també ets el nostre futur àlex! T'apreciem molt!\nDes de la Joventuts hem d'agrair-te tota la llibertat, tot el suport, parles de democràcia i amb l'acció diària defenses aquest principi, fet que a tots ens ajuda. Moltes gràcies per ser present, per les paraules amables, per l'ajuda, Alfons.\nAlex, et convido a que siguis apostant per la gent jove a Girona.\nSom nosaltres els que t'hem de donar les gràcies per deixar-te atrapar amb totes les animalades que montem. Sempre és un plaer tenir-te amb les JSC, i més sabent el car que ets de veure algunes setmanes. Gràcies per tots els ànims i esforços.\nL'Espanyol a Europa l'any que ve? La Lliga està ben boja.\nEn primer lloc, gràcies pel reconeixement que fas a la feina feta des de les Joventuts Socialistes de Girona. Voldria agraïrte sincerament la teva ajuda en tots aquells projectes que hem volgut tirar endavant així com l’esforç de venir un dissabte a parlar de socialdemocràcia, marxisme, etc.


El portal informatiu de Serinyà: Esports\nAhir es va disputar a Banyoles la prova internacional de BTT on el club ciclista Serinyà Càrniques Juià hi va tenir representació amb nou participants, que de manera constant competiran en aquesta prova internacional compaginant-la amb altres.\nEn Xavi Roca, en Joan Nicolas, l'Albert Roca, en Jaume Vilar, en Jordi Arteman i en Josep Masdevall varen ser els participants del club serinyadenc que no varen poder pujar el podi de Banyoles, però la seva actuació va ser més que merescuda.\nPer altre banda la Laia\nFore s i la Judith Fores varen tornar a oferir un recital de BTT, en un circuit molt difícil per practicar-lo. Les germanes del club ciclista Serinyà càrniques Juià però varen saber dominar la situació de manera que arribaven a la línia d’arribada en la primera i tercera posició. Tot i ser un molt bon resultat la puntuació situa el conjunt serinyadenc últim de la classificació per equips, un resultat que de segur que s’anirà rectificant fins a final de temporada on el conjunt serinyadenc escalarà posicions.\nEl Club Ciclista Serinyà competirà a proves internacionals.\nSerà, com no podia ser en un marc inmillorable per l'estrena en competicioó internacional dels corredors del SERINYÀ-CÀRNIQUES JUIÀ, les germanes Fores, el germans Roca, en Joan Nicolas, en Miquel Prat, en Jaume Vilar i en Josep Masdevall.\nTambé han confir mat l’assistència participants de Bèlgica, Holanda, Suïssa, Andorra, França, Finlàndia, Corea, Japó, etc. així com els millors especialistes espanyols com Iñaki Lejarreta, Sergio Mantecón, Carlos Coloma i Rubén Ruzafa, que sens dubte posaran les coses difícils als corredors foranis. Els diferents equips que prendran part en aquesta prova, considerada una copa del món en petit format, faran també, i com ja és habitual, la protocolària presentació oficial el diumenge abans de l’inici de la prova.\nL'equip de Futbol Sènior de Serinyà està marcant una brillant temporada, desprès de pujar a Segona catalana l'any passat els de Serinyà estan mantinguent una bona dinàmica de partits i no estan en zona de descens. Aquesta posició es degut a guanyar partits com per exemple a Breda on, el Serinyà es va endur un partit molt difícil al camp del líder de la categoria per un 2 a 3.


L'Ajuntament d'Alacant i la Generalitat més prop de l'acord d'entrada en el Teatre Principal\nEls regidors d’Economia i Gestió Patrimonial, Carlos Castillo, i de Cultura, María Dolores Padilla, van mantenir el dijous una reunió amb José Manuel Orengo, per part de Presidència de la Generalitat, i la secretària Autonòmica de Model Econòmic i Finançament, per a avançar en el projecte d’entrada del Consell en la comunitat de propietaris del Teatre Principal d’Alacant. L’edil de Cultura s’ha mostrat «satisfeta pel to cordial de la reunió i pels acords aconseguits durant la mateixa«. El consistori alacantí, ha traslladat als representants de la Generalitat, la taxació realitzada pels tècnics de la Regidoria de Patrimoni de l’Ajuntament que ascendeix a 14.435.870,40 euros. De la mateixa manera han valorat la possible forma jurídica en la qual es pot fer efectiva l’operació.\nEls interlocutors del Consell han manifestat la seua intenció de treballar amb les xifres en la taula per a arribar a bon port en el menor temps possible, barrejant l’opció de reduir el tant per cent de la seua participació en la comunitat de béns. Com ha confirmat Padilla «ambdues institucions s’han emplaçat per a tancar l’operació dilluns que ve 3 de setembre. Mentre, els tècnics seguiran treballant per a solucionar els possibles serrells que puguen sorgir«.\nPreviousLa ciudad amurallada de Guardamar se convertirá en un referente patrimonial de la provincia\nNextUn estudi realitzat descobreix per primera vegada la presència d’un exemplar de llúdria en el Pantà d’Elx


La mítica Soziedad Alkoholika serà al febrer a la Nau B1 - somGranollers\nLa mítica Soziedad Alkoholika serà al febrer a la Nau B1\nLa banda de metal del País Basc serà per primera vegada a Granollers l'any en què celebra 30 anys de trajectòria\nDimarts, 13 de novembre de 2018 | 16:20h\nSA, amb 30 anys de trajectòria, serà per primera vegada a Granollers\nSoziedad Alkoholika, més coneguts com SA, un dels grups mítics de l’escena metal, hardcore, thrash i punk del País Basc, arribarà per primera vegada a Granollers per oferir un directe amb tota una descàrrega de poder sonor.\nL’any passat van llançar el seu darrer àlbum Sistema Antisocial, una vegada més amb cançons contundents i textos explícits que colpegen sense concessions, plens de compromís social i denúncia directa. En paraules de la revista especialitzada Mondo Sonoro, el darrer treball dels de Vitòria Gasteiz “és el millor àlbum de tota la seva carrera i el més impactant que podràs escoltar enguany”.\nL’arribada del grup basc a l’escenari de la Sala Nau B1 coincidirà amb la celebració dels seus 30 anys de trajectòria musical. Serà el dissabte 16 de febrer de 2019 a les 23 h. Les entrades, que es poden comprar anticipadament a la web de Roca Umbert i www.escenagran.cat, tenen un preu de 16 euros (19 a taquilla el mateix dia del concert).


177 Què hem fet!!! – El NAS de Cardedeu\n177 Què hem fet!!!\nQuè hem fet!!!\nQuè creiem que passaria si declaràvem la república després dels fets de l’1O? Que no sabíem qui i com són els que manen al regne de España? Ens refiàvem d’una Europa que deixa morir a milers d’immigrants que s’embarquen per arribar-hi i aconseguir una vida suportable, impossible al seu país, que creiem s’indignaria al veure els maltractaments de l’1O a Catalunya?\nNo pensàvem que ho aprofitarien per matxacar-nos amb l’aplicació de l’article 29 (l’estat té atribucions per passar-se pels c….. qualsevol llei del país, i el poble? el poble a prendre …) que quan jo era petit ja se’n parlava?\nQuan tardarem a recuperar, si és que ens deixen, la dosi d’autonomia que teníem abans de fer enfadar el govern del PP amb el suport de Ciudadanos i PSOE?\nHem de tenir confiança en els resultats del 21D si són favorables a partits independentistes?\nJa suposem el que ens espera si guanyen els del 29?\nTinc tants interrogants al cap que estic, fa dies, angoixat com crec que passa a molts catalans i catalanes. Catalanes i catalans que han treballat per aconseguir el que fa temps que molts desitgem i que semblava que ara era el moment. Però no era el moment, oi? Hem volgut córrer massa i ens hem entrebancat.\nI ara ve el més difícil de tot, a qui hem de votar el 21D?\nA la candidatura a l’exili?\nA la d’ERC?\nA la de la CUP, la de les presses?\nA la de Ciudadanos amb una cap de llista que fa tremolar i podria carregar-se l’ensenyament?\nA la del Sr. Iceta tan transversal que no s’entén?\nA la del PP amb el Sr. Albiol de candidat per poder tancar TV3, Catalunya ràdio i arreglar l’ensenyament?\nLa dels Comuns?\nTenim uns quants dies per reflexionar.\nBe the first to comment on "177 Què hem fet!!!"


L’Institut d’Estudis Catalans va lliurar el dijous 26 d’abril els Premis Sant Jordi 2012, que integren el LXXXI Cartell de premis i de borses d’estudi de l’IEC. El Cartell d’aquesta edició el formaven trenta-sis premis i set borses d’estudi per un valor de cent cinquanta mil euros\nFotografia dels guardonats amb els Premis Sant Jordi 2012\nEl president de l’Institut, Salvador Giner, va ser l’encarregat d’obrir l’acte. En el seu parlament, va qualificar els premis que atorga l’IEC com «un reconeixement públic i un estímul a la feina que duen a terme els científics i humanistes». Durant l’acte, Marcel Mauri, guanyador del Premi IEC de Comunicació Social Joan Givanel i Mas ―que convoca la Secció de Filosofia i Ciències Socials―, va parlar en nom dels guardonats. Mauri, que és periodista, professor de periodisme de la Universitat Pompeu Fabra i president d’Òmnium Badalona-Barcelonès Nord, va donar les gràcies a l’Institut per uns guardons que «són un impuls a la carrera investigadora», un impuls que, va dir, «és tan necessari en els temps complicats que viu actualment la recerca». En el discurs, Mauri va reivindicar, com a periodista i davant la precarietat dels mitjans de comunicació en l’actual context «de crisi i desconcert», el paper dels periodistes i la tasca dels mitjans de comunicació públics en català, que va qualificar com «un bé massa preuat que no ens podem permetre el luxe de posar en perill».\nEntre els guardons d’enguany, destaca també el Premi Ferran Sunyer i Balaguer per al treball «Complex Kleinian groups», d’Ángel Cano, Juan-Pablo Navarrete i José Seade. El premi, dotat amb quinze mil euros, el convoca la Fundació Ferran Sunyer i Balaguer i s’ofereix a una monografia matemàtica que presenti els darrers desenvolupaments d’una àrea activa en recerca sobre matemàtiques en la qual el concursant hagi contribuït de manera important. La Fundació també va atorgar el Premi Matemàtiques i Societat a Josep Corbella, periodista de La Vanguardia, per la sèrie d’articles de difusió de les matemàtiques «El cervell matemàtic», publicats a les pàgines de «Viure a l’estiu». La sèrie d’articles va ser feta amb la col·laboració de la Societat Catalana de Matemàtiques, filial de l’IEC.\n«Beyond containment: corporeality in Mercè Rodoreda’s literature», d’Eva Bru-Domínguez, va ser el treball guanyador del Premi Fundació Mercè Rodoreda i amb el qual es va doctorar en filosofia a la Universitat de Birmingham. Segons el jurat, es tracta d’una tesi doctoral «de molt correcta factura acadèmica, que intenta ampliar l’espectre crític dels estudis de l’obra de Mercè Rodoreda, atès que integra el context sociohistòric amb una perspectiva feminista».\nDurant la cerimònia es van lliurar els premis que convoquen les seccions de l’Institut, les societats filials i les borses d’estudi i es va presentar també el LXXXII Cartell de premis i de borses d’estudis, amb la convocatòria dels Premis Sant Jordi 2013.\nConvocats els Premis Sant Jordi 2013\nCartell de premis i borses d'estudi 2013\nEl Premi Prat de la Riba de l’Institut d’Estudis Catalans, el Premi de Medi Ambient de l’IEC, i el Premi Internacional Catalònia de l’Institut d’Estudis Catalans, amb una dotació de sis mil euros cadascun, són els tres premis generals que inclou el LXXXII Cartell de premis i de borses d’estudis, per al 2013. El termini d’admissió de les candidatures finalitzarà el 3 de desembre de 2012.\nEl Premi Prat de la Riba s’ofereix, en aquest torn, a una obra d’un investigador de les terres de llengua catalana dedicada a arqueologia, història, història literària o història de les arts publicada durant els darrers cinc anys (del 2008 al 2012, inclusivament). El Premi de Medi Ambient d’aquesta convocatòria s’ofereix a un investigador o una institució de les terres de llengua catalana en reconeixement a la trajectòria d’estudi, investigació i difusió del coneixement en alguna de les disciplines de les ciències ambientals relacionades amb els aspectes socioeconòmics del medi ambient, la planificació i ordenació del territori i l’educació ambiental. I el Premi Internacional Catalònia, que té periodicitat biennal, s’adreça a un investigador estranger estudiós de les terres de llengua catalana o de qualsevol aspecte de llur cultura.\nA més dels premis generals, el Cartell inclou deu premis convocats per les seccions de l’IEC, tres per les fundacions, dinou per les societats filials i set borses d’estudi.


França i Suïssa es classifiquen per als vuitens en superar el Togo (0-2) i Corea del Sud (2-0), respectivament - Esport3 - TV3 i Catalunya Ràdio\nFrança i Suïssa es classifiquen per als vuitens en superar el Togo (0-2) i Corea del Sud (2-0), respectivament\nFrança i Suïssa han estat els dos darrers equips que han aconseguit el bitllet per als vuitens de final del Mundial. França ha superat el Togo per 0-2 amb gols de Vieira i Henry i, com a segon del grup G, serà el rival de la selecció espanyola. França ha trencat, així, la seva mala sort aconseguint la primera victòria en dos Mundials. Després de 8 anys ha tornat a guanyar. Per la seva banda, Suïssa ha passat com a primera del grup G, després de superar Corea del Sud per 2-0, i en els vuitens s'enfrontarà a Ucraïna.\n23/06/2006 - 23.33\nFrança ha protagonitzat una primera part molt ofensiva, en què Henry, Trezeguet i Ribery han disposat de nombroses ocasions per enviar la pilota al fons de la xarxa, però s'han mostrat desencertats en la rematada. Els tres jugadors han fet lluir en més d'una ocasió Agassa. De fet, en el minut 13 de partit, l'àrbitre ha anul·lat amb polèmica inclosa un gol a Trezeguet per fora de joc, després d'una gran jugada d'atac.\nEls francesos s'han topat amb un Togo que, tot i que ha patit en defensa, se n'ha sortit en els primers 45 minuts, malgrat tancar-se al seu camp. A més, el Togo ha fet una proposta ofensiva basada en la velocitat dels seus jugadors i en els contraatacs ràpids, però han estat innocents en els metres finals.\nEn la represa, França ha continuat insistint, ja que amb un empat quedava eliminada del Mundial si es confirmava la victòria de Suïssa sobre Corea. I els gols no han tardat a arribar. En el minut 54, Vieira s'ha encarregat d'obrir el marcador en un xut dins l'àrea, aprofitant una passada de Ribery. Quatre minuts després, Henry ha fet pujar el segon gol rematant una deixada de cap de Vieira.\nAmb aquesta victòria, França ha aconseguit el bitllet als vuitens, ja que ha quedat segona del grup G, i serà el pròxim rival d'Espanya. Així doncs, Zidane encara tardarà a acomiadar-se.\nSuïssa també passa a vuitens\nSuïssa ha acabat finalment com a primera del grup G i acompanyarà França als vuitens, després de superar Corea del Sud per 2-0. Tot i que a l'inici del partit els dos rivals s'han respectat molt, ben aviat els suïssos han fet el primer avís dels peus de Barnetta amb un fort xut. Els dos equips fallaven en els metres finals, però en el minut 23 ha arribat el gol de Suïssa, obra de Senderos, de cap, que ha rematat una falta llançada des de l'esquerre. En la jugada del gol, tant Senderos com el seu defensor han topat de cap en la rematada i han necessitat l'assistència mèdica, ja que s'ha fet un trau al cap. Després del gol, Corea ha anat a la baixa, ja que, poc després, Frei ha estat a punt de marcar el segon. Els dos equips han marxat, però, al descans amb l'1-0.\nEn la represa, Frei ha aconseguit sentenciar el marcador amb el segon gol, que ha estat molt protestat per part de l'equip coreà. D'aquesta manera, els suïssos entrenats per Köbi Kuhn han passat als vuitens de final com a primers del grup G amb 7 punts i s'enfrontaran en la següent eliminatòria amb Ucraïna. En canvi, després de l'èxit en el seu mundial, en què van arribar a semifinals, els coreans s'acomiaden d'Alemanya 2006 abans d'hora.


allloro 13 setembre 2010\nQuines són les millors tècniques per excitar a la parella? En la dona, les parts més sensibles són el clítoris, l’entrada de la vagina i els pits. La major excitació es produeix amb l’estimulació del clítoris. En l’home, la part eròticament més sensible de l’òrgan genital és el gland, que durant l’erecció augmenta de mida. Però la resta del cos també participa en l’excitació. Tot es pot incloure en l’excitació sexual: allò que veiem, escoltem, sentim o olorem, l’ambient, la música, etc. No hi ha un manual d’instruccions que sigui vàlid per a tothom. La personalitat de cadascú i la seva sensibilitat determinen la preferència d’aquests estímuls. La tendresa, l’afecte i el desig d’agradar a la teva parella et proporcionaran unes relacions sexuals molt plaents.\nFa mal la primera vegada? La primera vegada no sempre s’arriba a l’orgasme. La inexperiència, l’emoció i una certa por fan que molt sovint no es tingui l’orgasme somiat. El trencament de l’himen de la noia, de vegades pot ser molest, però no ha de ser traumàtic. La confiança, la tendresa i l’afecte ajuden a aconseguir la relaxació i que les possibles molèsties passin a un segon terme.\nEls preservatius disminueixen l’erecció i disminueixen la sensibilitat, per tant, obtindré menys plaer? El preservatiu no disminueix l’erecció, posar-se’l pot convertir-se en un joc sexual. Pot ser que el preservatiu disminueixi una mica la sensibilitat, però només una mica, perquè només té un gruix de mil·límetres. Amb l’experiència, veuràs que la serenitat influeix positivament i moltes vegades la por a un embaràs no desitjat o la por a contraure una infecció de transmissió sexual no ens deixa gaudir del sexe. Gaudeix del plaer amb la teva parella sense pensar que el portes posat. Recorda que les sensacions que sentim durant les relacions sexuals es relacionen també amb la interpretació que en fem en el nostre cervell.


La crisi actual porta a Càritas de la Conca al límit | EFMR.cat\nInici Notícies La crisi actual porta a Càritas de la Conca al límit\nLa situació actual a les Càritas de la Conca de Barberà no ha millorat, ben al contrari, es torben en una situació límit, amb pocs recursos propis i a l’espera de recursos europeus que arriben amb retard. Des de Càritas Conca de Barberà denuncien que la situació derivada de la Covid-19 i l’arribada de refugiats ha dut al límit als voluntaris de la comarca.\nÀUDIO: La coordinadora de Càritas de la Conca, Montserrat Palau, explica la situació que està vivint l’entitat\nLa pujada de preus dels últims mesos està complicant encara més poder aconseguir la quantitat d’aliments necessaris per a totes les famílies que s’atenen, ja que amb el mateix pressupost s’han vist reduïts els quilos d’aliments que s’obtenen.\nA tall d’exemple, Càritas Montblanc va atendre durant el 2021 un total de 89 famílies, algunes temporalment, altres durant tot l’any, a les quals es va atorgar 27.000 quilos d’aliments, dels quals únicament 1.300 provenien del gran recapte d’aliments, la resta es van aconseguir amb recursos propis i iniciatives solidàries de la comarca.\nÀUDIO: Montserrat Palau destaca les xifres de Càritas Montblanc del 2021\nPer això, des de Càritas Conca de Barberà expliquen que la situació aquest any ha empitjorat encara més amb l’arribada de la guerra, que ha derivat en una arribada de refugiats que necessiten alimentació, roba i altres elements bàsics i també una pujada de preus dels productes alimentaris.\nArticle anteriorLes colònies tornen a l’Alberg de l’Espluga amb xifres prepandèmia\nArticle següentL’Acampada Jove s’acomiadarà de Montblanc amb un concert el 28 de maig


Detingut el presumpte piròman de l'incendi del carrer Lola Anglada - Ajuntament de Rubí\nDetingut el presumpte piròman de l'incendi del carrer Lola Anglada\nDetingut el presumpte piròman de l'incendi del carrer Lola Anglada L'incendi va cremar dues hectàrees i es va extingir a les 18 h sense més danys materials https://www.rubi.cat/ca/ajuntament/comunicacio/sala-de-premsa/notes/detingut-el-presumpte-piroman-de-lincendi-del https://www.rubi.cat/@@site-logo/ajuntament-de-rubi.svg\nL'incendi va cremar dues hectàrees i es va extingir a les 18 h sense més danys materials\nUn petit incendi provocat al descampat situat a la Zona Nord, entre els carrers M. Aurèlia Capmany, Ctra. de Sabadell i Lola Anglada, es va declarar al voltant de les 17 h ahir a la tarda. Testimonis van trucar la Policia Local per comunicar que havien vist com un home prenia foc a tres punts diferents del descampat. Al lloc es van desplaçar dos camions de bombers que van extingir el foc cap a les 18 h.\nUn agent de la Policia Local, desplaçat al lloc dels fets, va localitzar l'home que coincidia amb la descripció donada pels testimonis i també es van personar diverses dotacions de Mossos d'Esquadra. L'home sospitós de provocar l'incendi va ser identificat pels testimonis i es va procedir a la seva detenció. Avui passarà a disposició judicial.


Els Pescadors del Francolí, el grup d'havaneres per passar-ho bé\n2nd noviembre 2016 11th abril 2019 JaviCon99\nUn bon grup d’havaneres\nEls Pescadors del Francolí en Concert, és un espectacle per poder passar una vetllada de bona música amb les havaneres més populars i tradicionals, por tothom molt conegudes. Amb més de dues hores de durada. El concert inclou també les cançons catalanes més estimades, a més d’un ampli repertori per poder escoltar cantar, ballar i riure.\nLa proposta del grup és adient per moltes ocasions festives. La varietat fa que sigui ideal per cantades, les nits fresques d’estiu, així com en locals, festes de carrer. També, evidenment per a celebracions familiars com casaments o aniversaris.\nPel grup, ser diferent és innovador, ser elegants és respectuós, oferir qualitat musical i bon repertori és ser professionals. Tot això, sumat a persones que s’estimen la seva feina, ens converteix en una empresa única i original que treballa pel bé fer de la música i de la nostra terra.\nEl repertori es compon d’havaneres tradicionals i pròpies. Cançons de la nostre terra, amb peses instrumentals. Els pescadors del Francolí en concert fem dos hores musicals i divertides, per tots els públics.\nLa formació es va crear amb músics professionals i, és per això que els espectàcles Els Pescadors en Concert agraden tant al public. Humor, havaneres, temes catalans i Ball del anys 60.\nMes de dues hores d’espectacle fent gaudir al públic d’unes revetlles molt recordades i estimades.\nPrimer. Sent les havaneres més tradicionals. Els pescadors en concert.\nSegon. Cançons catalanes tradicionals de la nostra terra. Els pescadors en concert.\nTercer. I Balla i escolta els temes dels anys 60 i 70 amb Els Pescadors\nEls Pescadors volem que el públic assistent es passi més de dues hores escoltant, cantant i ballant.\nGrups d'havaneres Grup d'havaneres, Havanera. Enlace permanente.


Desperta el teu costat Heidi – Enoturista\nDesperta el teu costat Heidi\nExperiènciesEnoturista 25 de juliol de 2018 0\nFuig de la ciutat, de la calor i del soroll, i refugia’t a la muntanya, que fa fresca i és silenciosa. I alimenta, literalment, la teva part més rural.\nAquest cap de setmana hi ha una escapada per satisfer els cinc sentits: un paisatge de conte per a la vista, el silenci de l’alta muntanya per a l’oïda, el tacte de la fresca a la pell, i l’olor i el gust que fan els vins seleccionats i la gastronomia local. Un pla atractiu per a totes les edats, on s’hi pot anar amb nens.\nAquest dissabte 28 de juliol es celebra la primera “Mountain Vi”, una fira dedicada al vi i a la gastronomia a Camprodon. En concret, es fa a l’Hotel Puig Francó, un indret idíl·lic. És un hotel rural amb vistes a les muntanyes de l’Alta Garrotxa.\nLa fira està oberta des de les 12 del migdia fins a les nou del vespre. Així, no cal ni organitzar-se horaris! El que sí que pot fer dubtar, és en quin ordre es tasten els vins perquè hi haurà joies dins de les ampolles.\nLa llista de convidats és un mapa de la diversitat catalana: els cellers Marco Abella i Devinssi del Priorat, Sant Josep Vins de la Terra Alta, el celler Matallonga de Costers del Segre, el celler Testuan que fa vins a Alella i al Montsant, el celler Mont Rubí i ‘El Jardí dels Sentits’ del Penedès i el celler ‘Camí de la Font’ de Gandesa i El Masroig.\nEls caves els serviran Muscàndia, Juvè&Camps i Mestres, de les Denominacions d’Origen Penedès i Cava. El toc internacional el posa un celler francès convidat Plaisir du Vin. Aquí, fins i tot l’aigua té caché: és 22 Artesian Water de la Rioja.\nLa cita també és una festa pels petits. Poden tastar most de raïm, participar en un taller de reciclatge amb taps de suro i jugar amb castells inflables i cliks de Playmobil.\nEl preu del paquet és de 12 euros. Inclou quatre degustacions i una copa Riedel que, al vespre fiquem a la bossa i ens enduem cap a casa. També es poden comprar tiquets individuals. Les degustacions són de vi i de menjar. Per combinar els vins hi ha una àmplia selecció de formatges artesans, embotits locals i platets típics de la gastronomia muntanyenca per satisfer els estómacs metropolitans.\nAl final de la jornada, hauries de tenir les galtes colrades, com una Heidi 2.0.\nUn gra de raïm vol canviar el món Elogi del Vi novell (segona part)\nPosted in ExperiènciesTagged Camprodon, Fira vins i gastronomia, Hotel Puig Francó, MountainVi, Portada


Villa Sagrada Barcelona Espanya - Ofertes d'hotels amb els MILLORS DESCOMPTES EN LÍNIA\nPassatge Vilaret, 13, Sagrada Familia, Barcelona, Espanya, 08013 - Veure al mapa\nNotable 7,0 (419 comentaris)\nBarri Sagrada Familia Sagrada Familia Gòtic Eixample La Rambla Gràcia Sagrada Familia Eixample Sagrada Familia Eixample\nPer als viatgers què vulguin captar les imatges i els sons de Barcelona, Villa Sagrada és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Sagrada ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, transport hotel/aeroport, habitació familiar, màquina venedora.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió LCD/pantalla de plasma, cuina americana per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Villa Sagrada és una elecció inteligents per a viatgers a Barcelona, i ofereix una estada relaxant i sense molèsties.\nNúmero de Identificación Fiscal: ATB-000049\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Villa Sagrada de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 120 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: ATB-000049\nTots els tipus de viatgers (563) Parelles (93) Viatgers en solitari (17) Famílies amb infants petits (239) Famílies amb infants grans (102) Grups (112)


Dijous, 22 Gener 2015 00:00\nL'ús del transport públic al Camp de Tarragona es manté a la baixa\nEn canvi, augmenta la utilització de targetes de l'ATM\nL'Autoritat Territorial de Mobilitat (ATM) ha fet publiques les dades corresponents a l'ús del transport públic al Camp de Tarragona. Segons aquestes dades, el 2014 l'ús del transport públic va caure un 1,4% respecte al 2013. Durant l'últim any uns 18,8 milions de persones van utilitzar aquest servei, 177.944 menys que l'any anterior.\nL'ATM admet que ja fa anys que ha anat caient el nombre d'usuaris de transport públic al territori però destaca que el 2014 ha estat l'any en que el descens ha estat menys pronunciat i que pràcticament s'ha frenat la caiguda.\nUn altre aspecte positiu ha estat que cada cop són més els usuaris del Camp de Tarragona que adquireixen títols socials integrats en les targetes de l'ATM. El 2014 es van fer més de 334.000 viatges amb aquestes targetes, un 27% més que el 2013. L'increment més destacat s'ha produït amb la T-12, que utilitzen els nens i nenes d'entre 4 i 12 anys, que ha doblat el nombre de validacions de l'any anterior. També han crescut la T-Mes, amb un 28,10%, la T-50/30 ho ha fet un 6,38% i la T-10/30, un 3,85%.\nEl 70% dels viatgers anuals s'ha registrat entre els mesos de maig i octubre, mentre que les puntes més significatives s'han produït els mesos de juliol i agost.\nEl vi de la Cooperativa Falset Marçà centrarà la sessió de coaching 'Vi, valors i vida' de Barcelona\nEl vi 'Lo Foc' del Castell de Falset és la referència seleccionada per impartir el taller a Barcelona\nLa Cooperativa Falset Marçà col·labora amb el projecte de coaching 'Vi, valors i vida' que tindrà lloc a Barcelona el proper 30 de gener, amb la idea de descobrir els valors personals a través del vi. L'enòloga i coach Ana María Miranda dirigirà la sessió de formació per a la qual es comptarà amb la referència 'Lo Foc' de la gamma Castell de Falset, un vi de la Cooperativa Falset Marçà que és representatiu de les elaboracions del celler i de la DO Montsant.\nLa sessió s'iniciarà amb un tast exprés de 'Lo Foc' del Castell de Falset i amb descripcions enològiques a càrrec de la coacher Ana María Miranda. Seguidament es reflexionarà en grup i s'identificaran els valors del vi i del món que l'envolta. Més enllà dels valors que els elaboradors del vi poden aportar, se sumen també l'exercici de tafanejar sobre factors com el temps, la seva genealogia vegetal i cultural, el moment i els estats valoratius en les persones.\nEn tercer lloc, es descriuran els valors i la metàfora del binomi vi-vida. I tot seguit, es plantejarà posar en marxa el joc 'El valor dels valors' mitjançant un joc de cartes que reuneix un conjunt de valors representatius als cinc continents ion hi són representades les principals cultures. D'aquesta forma, el taller serà el viatge explorador que primer descobreix el vi i després permet descobrir-se a un mateix, d'aquí que el nom de la sessió sigui "el gust de conèixer-te".\nPer mitjà d'aquest sistema els assistents al taller descobriran els seus valors fonamentals, un aprenentatge necessari per clarificar, prioritzar i jerarquitzar els valors. La sessió finalitzarà amb el disseny d'un pla personal d'acció, alineat amb els objectius de cada participant.\nEl taller l'imparteix la coach i enòloga Ana María Miranda, certificada per Coaching per Valors i enòloga per l'Escuela de la Vid y el Vino de Madrid. Miranda va obtenir el premi al millor taller al primer Màster Internacional en Coaching de Valors. Ana María Miranda té clar que "el vi és un ésser viu que està subjecte a diversos processos a través d'un viatge que el porta de la vinya\na la copa" un paral·lelisme amb la vida de les persones que descobrirà en el marc del taller.\nL'activitat tindrà lloc a l'Hotel Silken de Sant Gervasi, Barcelona, el proper 30 de gener en horari de tarda. Per a més informació i inscripcions a aquest enllaç.\nFalset viurà aquest cap de setmana la històrica festa de ‘L’Encamisada’\nLa festa rememora l'atac falsetà contra les tropes estrangeres durant la Guerra del Francès\nCoincidint amb Sant Antoni Abat, Falset celebra el 17 i 18 de gener la tradicional festa de l''Encamisada'. Una celebració identitària que commemora la victòria al segle XIX dels falsetans sobre tropes franceses en un 'atac sorpresa', on els defensors locals es van vestir amb camisa blanca per diferenciar-se de l'enemic. Durant el cap de setmana, Falset reviurà aquells fets amb actes destacats com la desfilada pels carrers de la vila i la benedicció dels animals.\nEls actes donaran el tret de sortida demà dissabte, 17 de gener, a la una del migdia, amb el repic de campanes i l'explosió de coets anunciant la festa. A dos quarts de 8 del vespre, es reunirà l'Encamisada davant del Celler, que encapçalada pels Dimonis i la Banda de Música 'Vila de Falset', es dirigirà a l'església pels carrers de la vila. A continuació, a les 8 del vespre, a la plaça de l'Església, es farà la benvinguda i el pregó de la festa i seguirà la rua pels carrers.\nL'endemà diumenge 18 de gener, a dos quarts de 9 del matí, tindrà lloc la Benedicció dels animals a la plaça de l'Església acompanyat d'un esmorzar gentilesa de l'Ajuntament de Falset. A les 11 del matí, es reunirà l'Encamisada davant del Celler per a desfilar pels carrers fins a l'església. A dos quarts de 12 del migdia, se celebrarà la Missa major amb una ballada de la Jota de Falset i es beneiran els panets de Sant Antoni que es podran adquirir sortint de la missa. Després continuarà la desfilada de l'Encamisada pels carrers de la vila.\nL'Encamisada és una festa molt arrelada entre els falsetans. El seu origen s'atribueix popularment a la commemoració d'una victòria dels falsetans sobre les tropes enemigues franceses que havien assetjat la població. Els falsetans es van vestir amb camisa blanca per diferenciar-se de l'enemic i encobrir-se,ja que era un dia boirós. Això els va permetre guanyar la lluita.\nAl segle XIX, l'Encamisada era un acte més dins la celebració de la festa de Sant Anton fins que va guanyar personalitat pròpia amb el pas del temps. En l'actualitat, ja no hi ha pràcticament animals de treball emprats per a les tasques agrícoles. L'Encamisada dóna nom a la festa, i els referents llegendaris i d'identitat local predominen sobre el component religiós de devoció al sant patró dels animals.\nTothom amb camisa blanca\nLa vetlla de la diada del sant al vespre i el mateix dia al matí (en l'actualitat, el dissabte i el diumenge més propers) els falsetans es vesteixen amb calça curta, camisa blanca de fil, faixa, barretina i espardenyes per sortir, amb els animals i els carros, a tombar per la vila.\nEl nou aplicatiu permet accedir a tota la informació relativa als vins, cellers, viles i llocs d'interès enoturístic\nEl Consel Regulador de la Denominació d'Origen Qualificada Priorat ha posat en funcionament la seva nova aplicació per a dispositius mòbils i tauletes APP DOQ Priorat. La nova APP de la DOQ Priorat permet accedir a un gran volum d'informació relatiu als vins, les viles, els cellers, els llocs d'interès enoturístic i la seva geolocalització. Alhora, facilita a l'usuari tots els detalls relatius a aquesta regió vitivinícola i els vins que s'hi produeixen.\nDesprés que durant els primers mesos de l'any 2014 s'ha posat en marxa el nou lloc web, aquest desembre el Consell Regulador ha fet un pas més i ha culminat el disseny i implementació d'una APP que és accessible tant des d'aparells amb sistema Android com Iphone, i es pot descarregar de manera gratuïta des dels respectius markets.\nL'aplicatiu de la DOQ Priorat és una eina indispensable per a qualsevol persona que s'interessi per aquest territori i els seus vins, així com per l'oferta enoturística de la zona. Un dels principals avantatges de l'APP és el sistema de geolocalització que permet cercar el centenar de cellers existents en aquesta denominació d'origen, a través de la ubicació de l'usuari utilitzant la tecnologia GPS. Una geolocalització que també s'ha aplicat a establiments enoturístics i punts d'interès cultural.\nEls apartats que ofereix l'APP DOQ Priorat són: 'Viles', 'Cellers', 'Mapa', 'Vins' i 'Favorits' i la informació està disponible en català, castellà, anglès i francès, que s'activen de manera automàtica depenent de la configuració del dispositiu des del qual es descarregui l'aplicació.\nLa DOQ Priorat disposa d'una interessant oferta enoturística, paisatgística i patrimonial, entre la qual hi ha les viles que conformen la denominació d'origen: Bellmunt del Priorat, Gratallops, el Lloar, Masos de Falset la Morera de Montsant, Poboleda, Porrera, Scala Dei, Solanes del Molar, Torroja del Priorat, la Vilella Alta i la Vilella Baixa. Entre els actius patrimonials, entre d'altres, hi ha la Cartoixa d'Scala Dei, el Parc Natural de la Serra de Montsant i el Museu de les Mines de Bellmunt, que són visitables durant tot l'any.\nDivendres, 05 Desembre 2014 00:00\nEl Celler Joan Ametller convida a endinsar-se al món del vi amb el ‘Laboratori dels Sentits’\nEls visitants del celler participaran aquest pont en un seguit d'activitats adreçades a tots els públics\nDel 6 al 8 de desembre, el Celler Joan Ametller obrirà les portes del 'Laboratori dels Sentits' per viure el Priorat en família. El celler inicia així la temporada de Tallers d'iniciació al tast de vins i oferirà regals, descomptes i promocions especials pensant en aquestes festes nadalenques.\nEl dissabte 6 de desembre, a les 10.30 h, serà el torn d''Experimentar, Descobrir, Gaudir', una jornada didàctica on grans i petits posen en funcionament tots els sentits per endinsar-se en el món del vi. Després d'un esmorzar, mentre els adults gaudeixen de la visita al celler i d'una amena degustació de vins, els menuts passaran un matí ben divertit i ple de sorpreses: recorreran la finca per desxifrar el misteri de la vinya, coneixeran de prop el procés d'elaboració dels vins i entraran al "laboratori dels sentits", on posaran a prova les seves habilitats olfactives i gustatives de la mà d'una peculiar enòloga boja pel raïm.\nEl mateix dissabte i també el diumenge dia 7, s'oferiran els Tallers d'iniciació al Tast de Vins del Priorat, on s'explicarà allò essencial sobre la DOQ Priorat. Els tallers inclouen la visita al celler i aperitiu amb productes locals per acompanyar el tast.\nA més, durant les tres jornades, 6, 7 i 8 de desembre, s'oferiran promocions, descomptes i regals la DOQ Priorat. Els visitants podran crear els lots nadalencs a mida combinant els vins per gamma, varietat o color. Entre tots els compradors el celler sortejarà un lot de vins amb les seves noves anyades i un paquet enoturístic Premium.\nLa Fira de Sant Andreu de Falset valora positivament els canvis introduïts\nLes II Jornades del Territori i el mercat d'artesans, oficis i productes KM 0 clouen un cap de setmana molt actiu, malgrat la pluja\nFalset ha tancat amb satisfacció la Fira de Sant Andreu 2014, que enguany ha viscut un punt d'inflexió en la seva organització per esdevenir l'aparador del vi novell i l'oli del raig de Catalunya, tot aglutinant activitats culturals vàries per posicionar la capital del Priorat en el conjunt del territori català. Malgrat les inclemències meteorològiques durant tot el cap de setmana, Ajuntament i Castell del Vi valoren positivament els canvis introduïts en el certamen que han comptat amb una alta participació.\nLa capital del Priorat ha reivindicat dissabte i diumenge el seu potencial gastronòmic i paisatgístic amb la idea que Sant Andreu sigui la fira d'hivern més important del territori, equivalent a la Fira del Vi del mes de maig. La regidora de Festes i Esports de l'Ajuntament de Falset, Maria Jesús Sànchez, ha explicat que "aquest 2014 hem iniciat un seguit de canvis que es consolidaran en properes edicions; Estem molt satisfets de les activitats organitzades, de la participació, i de la implicació d'entitats i empreses''. Segons la regidora, la renovació ''ha estat encertat i és viable, treballarem per seguir modelant i enfortint aquest model de fira".\nOleïcultura, gastronomia, paisatge, artesania i cultura, en general, han estat els principals protagonistes de les activitats del cap de setmana a Falset, que s'han dut a terme principalment a la plaça de la Quartera i al Castell del Vi. Sánchez ha destacat que "hem volgut donar visibilitat a tots aquests sectors que ens defineixen com a municipi i com a comarca i són el principal actiu per desenvolupar un model de turisme sostenible".\nLes segones Jornades del Territori\nPrecisament, les segones Jornades del Territori, que s'han dut a terme al Castell del Vi, han estat aquest any un dels actes amb més participació. Representants del Consell Comarcal, la Diputació de Tarragona i l'associació Prioritat (integrants de la Taula que impulsa la candidatura del paisatge agrícola del Priorat a Patrimoni Mundial) s'han reunit per explicar, d'una banda, en quin punt es troba la candidatura i, de l'altra, per debatre sobre el model de turisme sostenible al Priorat. Una sessió, que també ha comptat amb la participació del Parc Natural de la Serra del Montsant, el Consorci de la Serra de Llaberia i altres institucions i entitats de la comarca.\nQuant al procès en què es troba el projecte, els impulsors de la candidatura han informat els assistents que la seva intenció és que durant el 2015 s'acabi la redacció del pla de gestió i el document final que ha de permetre optar a la llista de la UNESCO el 2016, que requereix prèviament el vist-i-plau del govern espanyol. Diumenge també va tenir lloc l'esmorzar de l'oli a la plaça de la Quartera de Falset, com és tradicional amb pa torrat regat amb oli del raig i llonganissa per a tots els assistents.\nLa mostra de productors de quilòmetre zero, artesans i oficis s'ha celebrat tant dissabte com diumenge als porxos de la Quartera, en horari ininterromput, i els paradistes han mostrat la seva satisfacció per les compres que han realitzat els residents a Falset i comarca aprofitant la proximitat de les festes de Nadal. El taller de risoteràpia, els Tastets de Patrimoni i el ball de l'Espai Clavellinera amb Floka3 han estat també activitats molt participades durant la fira en les quals s'ha reivindicat la història, la cultura i el patrimoni locals, a més a més de l'oci.\nJornades gastronòmiques, fins el 14 de desembre\nEn paral·lel a la fira i fins el 14 de desembre, 10 establiments de Falset promouen les Jornades Gastronòmiques de l'Oli del Raig i del Vi Novell, que va presentar el cuiner amb estrella Michelin, Joan Bosch, la setmana passada en un acte on va reivindicar el consum de productes de temporada i proximitat. Com és sabut, tant l'oli del raig com el vi de l'any són petits plaers carregats de significat que es podran retrobar en aquestes propostes gastronòmiques que han dissenyat amb ofici i imaginació els establiments de Falset.\nHi ha propostes per esmorzar, dinar, berenar o sopar; menús, plats i tapes de diferents autories i preu, però a totes l'oli nou i el vi novell agafats de la mà dels següents establiments: Restaurant AJ-Falset, Restaurant Hotel-Hostal Sport, Restaurant El Cairat, Casa Rural Mas Ardèvol, Restaurant Lotus Priorat, Restaurant Quinoa, Calaix de Sastre, Àgora, El Tomb i Vi Novell.\nExposició d'artistes al Castell del Vi\nLa mostra col·lectiva 'Territori&Art' es pot visitar a la sala de l'Absis del Castell també fins el proper 14 de desembre. Hi participen els artistes comarcals Adrià Vernet, Eloi Guerra, Isabelle Meyer, Joan Miró Oró, Jordi Capafons, Jordi Rofes, Jordi Vaqué, Josep Barjuan, Miquel Jardí, Montse Picas, Natàlia Sanahuges, Núria Estapé i Rachel Ritchie. Gastronomia, paisatge i oficis són la temàtica que enllaça les seves obres.\nEl xef Joan Bosch presenta les jornades gastronòmiques de la Fira de Sant Andreu de Falset\nEl cuiner cambrilenc, amb Estrella Michelin, inaugurarà les jornades 'Oli del raig i vi novell'\nEl xef del restaurant Can Bosch de Cambrils, amb una estrella Michelin des de l'any 1984, Joan Bosch, presentarà les jornades gastronòmiques 'Oli del raig i vi novell'' aquest divendres, a les sis de la tarda, al Castell del Vi de Falset, acompanyat dels 10 establiments que promouran la cultura de l'oli i del vi, entre el 22 de novembre i el 14 de desembre, a la capital del Priorat. La Fira de Sant Andreu busca posicionar l'oli del raig i el vi novell de la comarca arreu del país. Com a actes previs, destaca la descoberta del cartell d'Òscar Sánchez i la inauguració de l'exposició col·lectiva d'artistes comarcals 'Territori & Art'.\nCom és sabut, tradicionalment, durant aquest temps a les cases es tastava el vi de la verema de l'estiu, s'eixataven les bótes, per triar la que tenia millor aroma i mantenia una concentració de carbònic natural de la fermentació, per destinar-la al consum immediat durant la tardor i l'hivern. Al mateix temps, es collien les olives per dur-les el molí i uns dels plaers d'anar al molí era sucar pa a l'oli del raig, un oli totalment tèrbol i molt bo de gust però molt efímer, que cal consumir molt aviat si volem gaudir-lo.\nTant l'oli del raig com el vi de l'any són petits plaers carregats de significat que es podran retrobar en aquestes propostes gastronòmiques que han dissenyat amb ofici i imaginació els establiments de Falset. En acabar la presentació de les jornades, es podrà degustar oli del raig i vi novell, gentilesa de la Cooperativa Falset Marçà i el Celler el Masroig.\nDemà divendres, també es presentarà el cartell de la fira de Sant Andreu a càrrec del dissenyador falsetà Òscar Sànchez, i s'inaugurarà, a la sala de l'Absis del Castell, l'exposició col·lectiva 'Territori & Art' a càrrec dels artistes comarcals Adrià Vernet, Eloi Guerra, Isabelle Meyer, Joan Miró Oró, Jordi Capafons, Jordi Rofes, Jordi Vaqué, Josep Barjuan, Miquel Jardí, Montse Picas, Natàlia Sanahuges, Núria Estapé i Rachel Ritchie. La mostra es podrà veure fins el proper 14 de desembre.\nLa regidora de Festes i Esports de l'Ajuntament de Falset, Maria Jesús Sànchez, ha explicat que "en aquesta edició la Fira fa un punt d'inflexió perquè Sant Andreu sigui l'aparador i la gran festa del territori, reconvertint-la en un certamen de referència a nivell de tot el país, per mostrar la riquesa i el potencial de la comarca en aspectes com l'oleïcultura, la gastronomia, el paisatge, l'artesania, la cultura i tots els altres que encara no tenen tanta visibilitat com la vinya i el vi".\nGastronomia i territori, protagonistes per Sant Andreu\nAmb motiu de la Fira de Sant Andreu, els comerços de Falset es tematitzaran amb motius relacionats amb l'oli del raig i el vi novell. Mentrestant, el tradicional esmorzar de l'oli nou se celebrarà diumenge 30 de novembre, a les 08:00 h, a la Plaça de la Quartera,com és tradició.\nDissabte 29, però, es concentraran el gruix d'activitats de la Fira de Sant Andreu amb una mostra de productors de quilòmetre 0, artesans i oficis, des de les 11:00 fins les 21:00 h.\nL'altre punt destacat de la fira serà la segona edició de les Jornades del Territori, a l'Absis del Castell del Vi de Falset, a partir de les 12:00 h, quan es constituirà la taula de la Candidatura del Priorat a Patrimoni Mundial, que integraran l'Associació Prioritat, el Consell Comarcal del Priorat i la Diputació de Tarragona.\nTot seguit, a les 13:00 h, tindrà lloc un vermut-tertúlia durant el qual s'informarà de l'estat actual de la candidatura i s'obrirà un debat sobre el model de turisme sostenible al Priorat. Hi participaran representants de Prioritat, del Parc Natural de la Serra de Montsant i del Consorci de la Serra de Llaberia.\nEls establiments participants a les Jornades Gastronòmiques\nSant Andreu presenta propostes per esmorzar, dinar, berenar o sopar; menús, plats i tapes de diferents autories i preu, però a totes l'oli nou i el vi novell agafats de la mà d'aquests establiments: Restaurant AJ-Falset, Restaurant Hotel-Hostal Sport, Restaurant El Cairat, Casa Rural Mas Ardèvol, Restaurant Lotus Priorat, Restaurant Quinoa, Calaix de Sastre, Àgora, El Tomb i Vi Novell.\nLa proposta de CiU i ICV vol fomentar el potencial paisatgístic i enoturístic de la comarca\nLa diputada de CiU al Parlament de Catalunya, Victòria Forns, ha acordat amb el grup d'ICV, el text d'una proposta de resolució un projecte de senyalització integral que permeti dotar de visibilitat el patrimoni del Priorat. La proposta, que ha estat aprovada per unanimitat aquest dimecres, 19 de novembre a la Comissió de Territori i Sostenibilitat, servirà per dinamitzar econòmicament una comarca amb gran potencial paisatgístic i pionera en enoturisme. D'altra banda, també s'ha debatut una proposta per a la reordenació forestal de l'antic campament militar de Castillejos (Baix Camp).\nForns ha emplaçat al Consell Comarcal del Priorat perquè redacti el projecte i també a totes les administracions que són part afectada perquè es coordinin i es pugui millorar la senyalització a les carreteres. La diputada de CiU ha recordat que la comarca del Priorat ara mateix ''és la candidata a Patrimoni Mundial com a paisatge agrari de muntanya de la Mediterrània per la UNESCO''. Forns ha afegit ''a més de la candidatura hem de ser capaços de visualitzar les oportunitats del territori''.\nLa diputada ha mostrat el compromís de CiU i del Govern de la Generalitat, assegurant que el director dels Serveis Territorials d'Agricultura, Ramaderia, Pesca i Medi Natural a les comarques de Tarragona, Anton Ballvé, ''està fent tots els esforços necessaris perquè es puguin portar a terme aquestes modificacions''.\nLa reordenació forestal de Castillejos\nD'altra banda, també s'ha debatut una proposta de resolució sobre l'antic campament militar de Castillejos, que es troba al municipis d'Alforja, l'Arbolí, Vilaplana i la Febró, perquè es consensuï la seva reordenació forestal i poder donar una sortida útil a les instal·lacions. Segons Forns, des de la Generalitat ''s'està fent es posen les bases perquè aquest pla d'ordenació, de manera coordinada amb l'Incasòl i la Direcció General de Medi Natural, sigui una realitat''.\nLa diputada ha assegurat que la zona de Castillejos té un gran valor paisatgístic i que ''és necessari que les antigues instal·lacions militars, ara mateix en estat d'abandonament, puguin tenir una sortida a favor del territori i per la reactivació econòmica''.\nLa Fira de Sant Andreu de Falset vol esdevenir l'aparador de l'oli del raig i del vi novell del Priorat\nEl xef amb Estrella Michelin, Joan Bosch, presenta divendres les jornades gastronòmiques que promouen deu restaurants\nL'Ajuntament de Falset vol convertir la Fira de Sant Andreu en un gran aparador dels productes de proximitat i qualitat, perquè es conegui la riquesa vitivinícola, oleícola, gastronòmica, paisatgística i artesana de la comarca. Per l'edició de 2014, la Fira de Sant Andreu,que se celebrarà el cap de setmana del 29 i 30 de novembre, ha multiplicat el nombre d'activitats culturals, atorgant tot el protagonisme a l'oli del raig i el vi novell del Priorat. Com a novetat, s'organitzaran les primeres jornades gastronòmiques amb la participació de restaurants de Falset i que arrencaran aquest divendres, 21 de novembre,amb la presència del prestigiós cuiner cambrilenc, Joan Bosch.\nAmb la promoció d'aquests dos productes de temporada, l'objectiu és que el certamen es consolidi com la cita enogastronòmica d'hivern de la comarca, equivalent a la Fira del Vi del mes de maig. Després de les Jornades del Territori celebrades el 2013, per Sant Andreu, al Castell de Falset, en aquesta edició s'ha volgut promoure un programa d'actes més ambiciós, en col·laboració amb la iniciativa privada i les entitats falsetanes, que arrancarà aquest divendres dia 21 de novembre amb una exposició col·lectiva d'artistes comarcals 'Territori &Art' centrada en el sector agroalimentari, la presentació del cartell de Sant Andreu i les primeres jornades gastronòmiques que s'han organitzat amb la participació de 10 restaurants del municipi.\nUn cartell al·legòric\nLa imatge del cartell de la Fira de Sant Andreu és una al·legoria, obra del dissenyador de Falset, Òscar Sànchez. A la imatge, comparteixen protagonisme les icones del paisatge prioratí i falsetà com la Serra de Llaberia i del Montsant, el campanar i el fanal de la Quartera, però també arbres autòctons com l'olivera i el teix, i objectes artesanals i agrícoles elaborats a la comarca com el sac de roba, el cistell i la bóta.\nEl conjunt d'elements es presenta com una illa flotant que simbolitza el Priorat amb la seva identitat pròpia, el gran viatge de la comarca per ser reconeguda Patrimoni Mundial de la Humanitat per la UNESCO" explica l'autor. En aquest sentit, la inserció del cavall a la imatge accentua la idea dels somni, l'aventura i la natura, propis de la idiosincràsia de la comarca, segons Sànchez.\nL'oli del raig i el vi novell, protagonistes a taula\nEl proper divendres 21 de novembre es presentaran les jornades gastronòmiques de la mà del cuiner Joan Bosch, del restaurant Can Bosch de Cambrils, amb una Estrella Michelin. Un total de 10 establiments, entre hotels, restaurants i bars, promouran la cultura de l'oli del raig i del vi novell entre el 22 de novembre i el 14 de desembre.\nTant l'oli del raig com el vi de l'any són petits plaers carregats de significat que es podran retrobar en aquestes propostes gastronòmiques que han dissenyat amb ofici i imaginació els establiments de Falset. Hi ha propostes per esmorzar, dinar, berenar o sopar; menús, plats i tapes de diferents autories i preu, però a totes l'oli nou i el vi novell agafats de la mà d'aquests establiments: Restaurant AJ-Falset, Restaurant Hotel-Hostal Sport, Restaurant El Cairat, Casa Rural Mas Ardèvol, Restaurant Lotus Priorat, Restaurant Quinoa, Calaix de Sastre, Àgora, El Tomb i Vi Novell.\nEl 29 de novembre, els plats forts de Sant Andreu\nSant Andreu a les xarxes socials\nCoincidint amb el certamen, s'ha estrenat el compte d'Instagram del Castell del Vi de Falset a través del qual es compartiran imatges de la fira amb l'etiqueta #SantAndreu. També a Facebook i Twitter es donarà compte de les novetats del programa i de les activitats que es vagin realitzant.\nDimarts, 11 Novembre 2014 00:00\nL'Eix Comercial del Raval tria els vins de la DOQ Priorat per la seva 'gran qualitat'\nEls vins de la DOQ Priorat protagonitzaran la Ruta del Vi del Raval a Barcelona durant els dos pròxims caps de setmana, una iniciativa promoguda per l'entitat Eix Comercial del Raval. Un total de 32 bars i restaurants del barri barceloní oferiran un itinerari gastronòmic que, a un preu de 3 euros, donarà l'oportunitat d'acompanyar una tapa amb una copa de vi de la DOQ Priorat. Coincidint amb aquesta ruta de tapes, el proper dissabte 15 de novembre, l'establiment barceloní Museu Gastronòmic ha programat el tast de vins de la Denominació 'La Màgia del Priorat'.\nLa Ruta del Vi del Raval s'oferirà els dies 14, 15 i 16 de novembre i 21, 22 i 23 de novembre, i els establiments participants presentaran fins a 40 tapes diferents que es poden consultar al web de l'Eix del Raval o bé al de la DOQ Priorat. L'elecció de la DOQ Priorat per protagonitzar aquest esdeveniment és degut, segons explica el secretari tècnic de l'Eix del Raval, Ignasi Sans, al fet que "la DOQ Priorat és una DO de gran qualitat i es troba a l'alçada de l'oferta gastronòmica que hom podrà tastar durant la Ruta del Vi, que també fa especial èmfasi en els productes de proximitat i de la terra, uns valors que compartim totes les entitats que hi participem".\nLes persones que decideixin recórrer el Raval els dos pròxims caps de setmana podran escollir entre una quinzena de vins Priorat entre els quals, n'hi ha de blancs i negres originaris de les diferents viles que configuren la regió vitivinícola de la DOQ Priorat.\nLa Màgia del Priorat\nD'altra banda, també aquest dissabte, 15 de novembre, a les 18:30 h, l'establiment barceloní Museu Gastronòmic ha programat dins el seu espai Taller l'activitat 'La Màgia del Priorat', un tast de tres vins de la DOQ Priorat que servirà per inaugurar el calendari de propostes d'aquest establiment inaugurat recentment.\nLa sommelier responsable del Museu Gastronòmic, Carme Saló, ha explicat que "la màgia especial que té aquesta regió vinícola i que no tenen altres zones, juntament amb el meu enamorament per aquest territori i el seu vi, han fet que decidíssim escollir-la per iniciar les nostres activitats, amb l'objectiu de fer entendre el valor afegit que tenen els seus vins i fer que els participants s'animin a visitar-la".\nL'activitat inclourà una introducció del territori de la DOQ Priorat juntament amb una presentació poètica i musical que situarà els assistents en el context d'aquesta zona vitivinícola. La bona acceptació que ha tingut aquesta proposta ha fet que s'hagi programat una segona sessió d'aquesta activitat, el dia 17 de novembre, de 18:30 a 20:00 h.\nEl 'sí-sí' s'imposa al Camp de Tarragona amb el 81,85% dels vots i una participació de 163.649 persones\nEl 'sí-no' obté 13.097 vots, un 8%, i el 'no' 8.486 vots, el 5,19%, amb el 100% dels vots d'aquest 9N escrutats\nEl 81,85% dels ciutadans que han participat en el 9-N al Camp de Tarragona han votat 'sí-sí', amb una participació total de 163.649 persones i el 100% dels vots emesos aquest diumenge escrutat. En concret, 133.950 persones han optat per la doble resposta afirmativa. El 8% ha apostat pel 'sí-no' -13.097 persones-, i el 5,19% ha optat per votar en contra, la qual cosa equival a 8.486 participants. La resta s'han repartit entre el vot afirmatiu en la primera pregunta i el blanc en la segona, amb un 1,04% -1.707 persones-; el vot en blanc total, amb un 0,57% -938 votants-, i les altres opcions, que suposen un 3,34% -5.471 persones-. A Tarragona ciutat el sí-sí s'ha imposat amb un 77,57% Amb el 100% dels vots emesos durant la jornada d'aquest diumenge, al Tarragonès 42.472 de les 54.946 persones que han votat han optat pel 'sí-sí', un 77,3%. El 'sí-no' ha obtingut 5.635 vots, un 10,26%, i el 'no' 3.971, un 7,23%.\nAl Baix Camp el nombre de participants s'ha situat en els 53.923, dels quals 44.779, un 83,04%, han apostat pel 'sí-sí'. El 'sí-no' ha obtingut 4.074 vots, un 7,56%, i el 'no' 2.477, un 4,59%. A la capital, Reus, han votat 28.234 persones i el 'sí-sí' s'ha imposat amb el 82,18% dels vots. El 'sí-no' ha rebut 2.329 vots, un 8,25%, i el 'no' n'ha obtingut 1.348, un 4,77%.\nA l'Alt Camp el 'sí-sí' ha obtingut 15.012 vots, el 87,35% del total -17.186 participants-. El 'sí-no' ha rebut 846 vots, un 4,92% i el 'no' 519, un 3,02%. A la ciutat de Valls, el 'sí-sí' ha comptabilitzat 7.976 vots, el 87,47%. El 'sí-no' n'ha sumat 463, un 5,08%, i el 'no' 280, un 3,07%.\nA la Conca de Barberà han participat 10.107 persones, de les quals 9.047 -un 89,51%- han optat pel 'sí-sí'. El 'sí-no' s'ha quedat amb un 3,84% i 388 vots, mentre que el 'no' n'ha obtingut 197, l'1,95% del total. A Montblanc han votat 3.331 persones i el 'sí-sí' ha estat l'opció de 2.941 participants, un 88,29%. El 'sí-no' ha tingut 140 vots, un 4,2%, i el 'no' 77, un 2,31%.\nAl Priorat el 'sí-sí' s'ha enfilat fins al 91,07%, ja que han votat aquesta opció 4.887 de les 5.366 persones que han participat del procés. De la resta, destaquen els 177 ciutadans que han votat 'sí-no', un 3,3%, i els 82 que han optat pel 'no', un 1,53%. A Falset han votat 1.419 persones, de les quals 1.318, un 92,88%, ho han fet pel 'sí-sí'. El 'sí-no' ha sumat 48 vots, un 3,38% i el 'no' només 20, un 1,41%.\nMés de 200 persones voten en cinc hores a la Delegació del Govern\nUn degoteig constant de ciutadans s'apropen a votar l'endemà del 9-N a la Delegació del Govern a Tarragona, la qual cosa està fent que durant la jornada s'estiguin registrant algunes cues. Entre les 9 del matí i les 2 de la tarda s'han comptabilitzat un total de 235 persones, que han aprofitat el termini de quinze dies addicionals per respondre la doble pregunta. La majoria ho fan perquè al seu DNI hi consta una adreça diferent d'allà on viuen i ahir no van poder dipositar la butlleta a l'urna, o perquè aquest diumenge no van poder anar a algun dels punts de votació.\nAbans de dipositar el vot a l'urna, a la mesa habilitada se'ls recullen les dades. El sobre amb la butlleta emplenada s'introdueix dins d'un altre sobre, juntament amb un paper on figura el seu DNI. L'objectiu és poder comprovar que aquests ciutadans no hagin votat amb anterioritat.\nPàgina 156 de 158


Es tracta d’una sèrie de sessions internes de treball del Consell que començaran divendres a Castalla, i en acabat es traslladaran a Biar per passar la nit i continuar amb els plenaris al llarg del dissabte. Per a això s’han habilitat totes les aules de la Casa de Cultura, Reconco, Penya Tallada, Fontanelles, etc. El dissabte de vesprada, sobre les 20 h, tindrà lloc la Recepció oficial al saló de plenaris de l’Ajuntament i després els membres del Consell visitaran el nostre poble. Finalment, diumenge al matí, es realitzarà una compareixença pública –la única, la resta són sessions de treball- en què els membres del Consell donaran a conèixer les conclusions a que han arribat durant el Seminari.\nL’estada a Castalla destaca com un acte simbòlic perquè hi governa Ciutadans. Segons Oltra, això permet a l’executiu complir el seu objectiu de descentralitzar l’acció de govern i copsar la pluralitat política de tot l’arc parlamentari. Fins el moment el Consell no s’hi havia reunit en cap municipi governat per aquest partit.\nEl darrer Seminari de Govern va ser l’últim cap de setmana de gener a les localitats castellonenques des Vinaròs i Benicarló. En aquesta reunió el Consell va marcar com a objectius per al següent semestre la lluita contra la violència masclista el frau fiscal i la escletxa digital a l’interior, a més de l’habilitació de sol públic per a la construcció d’habitatges socials, entre d’altres iniciatives.


Maulets Elx: Si l'especulació és un negoci, el sabotatge dignifica\nSi l'especulació és un negoci, el sabotatge dignifica\nLa nit del passat Diumenge, 13 de Gener, s'han realitzat accions a diferents immobiliàries de 4 barris d'Elx. D'aquesta manera, l'assemblea de Maulets ha volgut demostrar la seua solidaritat amb els dos companys d'Alacant acusats de siliconar immobiliàries i que se'ls demana una multa de fins 16.000 euros. Una petició fiscal totalment desproporcionada, que respon a un nou intent de descoratjar les lluites populars mitjançant la repressió i criminalització.\nEmplacem les joves d'Elx i de la resta dels Països Catalans, a continuar les accions de sabotatge contra empreses mafioses, a continuar okupant habitatges i Centres Socials, a seguir assenyalant públicament els culpables de la nostra precarietat. I a demostrar, un cop més, la nostra solidaritat amb cada persona agredida o represaliada per les forces d'ocupació.\nHem de ser conscients que la inaccessibilitat de l'habitatge mai es resoldrà amb la construcció de vivendes de protecció oficial, ni amb ajudes al lloguer. Només posarem fi a les desigualtats amb l'abolició de la propietat privada, i sols amb la nostra lluita, ferma i tenaç, farem trontollar els ciments del capitalisme.\nJa estem fartes de les seues molles, volem el pà sancer!\nTota la solidaritat pels joves del Sud\n14 de gener de 2008 a les 20:56


LA HISTÒRIA DE L'ELECTRICITAT timeline | Timetoast timelines\nWilliam Gilbert (1544-1603), filòsof natural i físic investigador. Va ser el primer en estudia els imans per millorar l'exactitud de les brúixoles, que s'utilitzen el la nevegació.\nAquest treball va ser la base principal per la definició dels fonaments de la Electrostàtica i Magnetisme.\nPeriod: Sep 18, 1600 to Sep 18, 2000\nOtto Von Guericke (1602-1686), físic alemany que va desarollar la primera màquina electrostàtica per produir càrregues.\nFrancois de Cisternay Du Fay (1698-1739), químic francès, va ser el primer en diferenciar entre les dues càrregues elèctriques; la positiva i la negativa.\nSep 21, 1745\nL'ampolla de Leiden\nE.G Von Kleist (1700-1748) i Pieter Van Musschenbroeck (1692-17619) van fabricar l'ampolla de Leiden. Una ampolla que emmagatzemava l'electricitat estàtica, aquesta ampolla més endavant donaria lloc al condesador elèctric.\nBenjamín Franklin (1706-1790) científic i inventor nord-americà, que va demostrar la naturalesa elèctrica dels llamps.\nVa elaborar una teoria que diu que l'electricitat és un fluid que existeix en la matèria i el seu flux es deu al excés o defecte d'aquest en ella. També va inventar el para-llamps.\nJoseph Priestley(1733-1804), químic i teóleg va desmostrar que la càrrega elèctrica es reparteix de manera uniforme en la superfície d'una esfera buida. I aquesta no conté ni un camp elèctric ni una força elèctrica.\nLa balança de torsió\nAl 1776,Charles Agustí Coloumb (1736-1806), físic e inventor, va inventar la balnaça de torsió. Amb questa balança va poder mesurar amb més precisió la força entre les càrregues elèctriques.\nAlejandro Volta(1745-1827)físic italià, va construïr la primera cel·la Electrotàtica i una bateria amb la capacitat de produir corrent contínua.\nSir Humphry Davy (1778-1829)químic britànic, desenvolupa la electroquímica, per buscar l'ús de la pila de Volta i per mirar de entendre com funciona.\nFrancés Siméon-Denis Poisson (1781-1849)matemàtic, va públiacar el seu treball més important relacionat amb l'aplicació matemàtica a l'electricitat i magnetisme, on hi descrivia les lleis de l'electrostàtica.\nEl cíentific Danés Hans Christian Oersted (1777-1851) va descubrir l'ectromagnetisme.\nJean-Baptiste Biot y Felix Savart\nEls dos francesos Jean-Baptiste Biot (1774-1862) y Felix Savart (1791-1841) van determinar la llei de Biot-Savar.\nL'anglès William Sturgeon (1753-1850) va construir el primer electroiman.\nEl matemàtic i físic francès Andre-Marie Ampere (1775-1836) va establir els principis de la electrodinàmica.\nGeorg Simon Ohm (1789-1854) físic alemny que va formular amb exactitud la llei de les corrents elèctriques, on es defineix la relació entre la tensió i el corrent. Aquesta llei es la que coneixem com la llei d'Ohm.\nAl 1828 George Green (1793-1841) matemàtic inglès va publicar el seu treball "An Essay on the Application of Mathematical Analysis to the Theories of Electricity and Magnetism" en el qual hi havia una solució per els càlculs dels potencials.\nL'americà Joseph Henry (1799-1878) va perfeccionar els electroimans, gràcies a això va obsevar que la polaritat canvia en canvia la direcció del fluix de corrent. I va desenvolupar el concepte de Inductània pròpia.\nEl físic i químic Michael Faraday (1791-1867) va establir que el magnetisme produeix electricitat a través del moviment.\nAl 1835 Samuel F.B. Morse (1791-1867) va inventar el primer telègraf.\nL'anglès William Staite (1809-1854) va desenvolupar la làmpada d'arc.\nSep 25, 1851\nWilliam Thomson va definir la segona llei de la termodinàmica.\nSep 25, 1854\nWilliam Thomson(1824-1907), matemàtic anglès, va fer possible el desenvolupament del cable transatlàntic.\nWilliam Thomson inventa el cable flexible.\nJulius Plücker (1801-1868), un científi alemny, descobreix el raig catódics.\nEl científic belga Zénobe-Théophile Gramme (1826-1901) construiex la primera màquina de corrent contínua El Dinamo.\nEl matemàtic James Clerk Maxwell (1831-1879) va formular les cuatre equacions que serveixen com a fonaments de la teoria Electromagnètica.\nL'americà Alexander Graham Bell (1847-1922) inventa el telèfon.\nJoseph John Thomson (1856-1940), físic anglès, va demostrar que els raigs catòdics estaven formats per carregues negatives, electrons.\nThomas Alva Edison (1847-1931), polític inventor nord-americà que va fabricar la primera bombeta incandescent.\nPrimer sistema elèctric\nEdison intala el primer sistema elèctric per vendre l'energia de llum incandescent a la ciutat de New York.\nEl físic anglès John Henry Poynting (1852-1914) va publicá un escrit on demostrava que hi havia una equació anomenada Vector de Poyting. Amb la qual es podia calcular l'energia entre el camp magnètic i elèctric.\nHeinrich Rudolf Hertz (1847-1894), físic alemany, demostra la validesa de les equacions de Mawall i les reescriu en la forma que avuir en dia coneixem.\nEl físic alemny Gustav Robert Kirchhoff (1824-1887) va anunciar les lleis de Kirchhoff I y II, que ens permeten calcular les corrents i les tensions en les xarxes elèctriques.\nNikola Tesla (1857-1943), inventor i investgador, va desenvolupar la teoria dels camps rotans. Algunes de les seves patents:\n-Al 1890 el motor de corrent alterna\n-1892 el sistema de transmisió de potències.\n-Al 1894 el generador elèctric\n-1897 milloras en el transformador elèctric.\nGeorge Westinghous(1846-1914) fundador Westinghouse Company obre la primera planta de generació d'electricitat comercial.\nLa evolució de la electrònica\nHISTORIA DE LA ELECTRICITAT. PIONERS 1600 - 1900


Política de Galetes - Treball, Talent i Tecnologia Penedès\nDurant l’accés i la navegació a la pàgina web o mitjançant l’ús de l’aplicació mòbil, TTT pot emmagatzemar o registrar les adreces IP, les preferències de l’Usuari o el tipus de dispositiu utilitzat amb finalitats estadístiques en relació amb el nombre de visites o trànsit de la pàgina web, així com per oferir una experiència de navegació més personalitzada, o recordar les dades per iniciar la sessió fins i tots a diferents dispositius.\nAquest lloc web o l’aplicació mòbil de TTT pot utilitzar les següents galetes, siguin pròpies o de tercers autoritzats:\nGaletes tècniques: són necessàries per al correcte funcionament de la pàgina web. Aquestes galetes es memoritzen i només tenen una validesa temporal. Aquestes galetes no enregistren de manera permanent cap informació al disc dur de l’ordinador i són bàsiques per controlar el trànsit i la comunicació de dades, iniciar la sessió o realitzar el procés de compra, entre altres funcions.\nGaletes funcionals: l’objectiu principal de les galetes de navegació és, d’una banda, evitar la recepció de recomanacions no afins als vostres interessos i, de l’altra, oferir propostes comercials adreçades i personalitzades, com ara la llengua que heu triat o les cerques anteriors de les vostres destinacions.\nGaletes d’anàlisi o estadístiques: les galetes estadístiques permeten conèixer el nivell de recurrència dels nostres visitants i els continguts que resultin més interessants. D’aquesta manera podem concentrar els nostres esforços a millorar les àrees més visitades i fer que l’Usuari trobi més fàcilment el que busca.\nTTT pot utilitzar la informació de la vostra visita per fer avaluacions i càlculs estadístics sobre dades anònimes, així com per garantir la continuïtat del servei o per fer millores als seus llocs web. Aquesta informació no s’utilitzarà amb cap altra finalitat. TTT pot utilitzar galetes d’anàlisi de tercers.\nGaletes publicitàries: permeten que els anuncis que apareixen a la nostra pàgina web o a altres pàgines siguin més personalitzats i ajustats a les vostres preferències, basant-nos, per exemple, en les vostres cerques de destinacions o altres costums de navegació. TTT pot utilitzar galetes publicitàries de tercers.\nGaletes de geolocalització: permeten conèixer la localització de l’Usuari, previ consentiment, per permetre la prestació de determinats serveis o personalitzar l’experiència de l’usuari (per exemple, trobar l’aeroport més proper).\nWeb beacons: TTT pot utilitzar per sí mateix o a través de tercers web beacons, és a dir, petites imatges gràfiques que permeten identificar si la visualització d’un anunci determinat ha permès la realització d’una reserva, de manera que sigui possible monitorar els resultats de les pàgines web d’afiliats, així com per a anàlisis estadístiques.\nPíxel tags: aquesta tecnologia permet fer un seguiment del comportament de l’Usuari tant a la pàgina web com als correus electrònics.\nTotes les galetes de TTT les podeu veure des del vostre navegador en qualsevol moment i eliminar-les.\nTTT també utilitza Local Storage, o emmagatzematge local, per recopilar i emmagatzemar informació personal de manera local al dispositiu de l’Usuari mitjançant la tecnologia HTML5, de manera que, fins i tot després de tancar el navegador, es poden recuperar les dades. Per bé que el funcionament és semblant al d’una galeta, Local Storage presenta algunes diferències, ja que pot ocupar més espai, la informació emmagatzemada no s’envia al servidor a cada petició i no té caducitat, per la qual cosa s’haurà d’eliminar expressament.\nPodeu configurar el navegador perquè accepti o rebutgi per defecte totes les galetes o perquè aparegui un avís a la pantalla quan es rebi una galeta i decidir en cada moment si es copia o no al disc dur. Per fer-ho, us suggerim que consulteu la secció d’ajuda del navegador per saber com es canvia la configuració en ús. També podeu utilitzar eines de bloqueig de galetes de rastreig del tipus “do not track”.\nTambé podeu revocar en qualsevol moment el consentiment prestat per a l’ús de galetes per part de TTT configurant el navegador en els termes que s’enumeren a continuació:\nSi feu servir el Microsoft Internet Explorer, a l’opció de menú Eines, seleccioneu Opcions d’Internet i aneu a Privadesa.\nSi feu servir el Firefox per a Mac, a l’opció de menú Preferències, seleccioneu Privadesa, aneu a l’apartat Mostra galetes i, per al Windows, a l’opció de menú Eines, seleccioneu Opcions, aneu a Privadesa i després a Utilitza una configuració personalitzada per a l’historial.\nSi feu servir el Safari, a l’opció de menú Preferències, seleccioneu Privadesa.\nSi feu servir el Google Chrome, a l’opció de menú Eines, seleccioneu Opcions (Preferències a Mac), aneu a Opcions avançades, després aneu a l’opció Configuració de contingut de la secció Privadesa i finalment marqueu l’opció Galetes al quadre de diàleg Configuració de contingut.\nSense perjudici de la informació anterior, heu de tenir en compte que la desactivació de galetes pot afectar el correcte funcionament de determinades seccions de la pàgina web i de l’aplicació.


Programari del catàleg de discs portàtils ràpids Cathy - Programari\nProgramari del catàleg de discs portàtils ràpids Cathy\nActualment estic provant programes de programari de catàleg de disc com podríeu imaginar. Cathy és la segona que vaig a escriure una crítica. El el primer programari de catàleg de disc va ser Visual CD .\nCathy utilitza un enfocament diferent del Visual CD, és un portàtil i ultra ràpid per enregistrar informació sobre les ubicacions que s’hi afegeixen, funcions que Visual CD no posa a l’abast.\nCathy només té una mida de 59 Kilobytes desempaquetada, i el primer que heu de fer després d’iniciar-lo és canviar a la pestanya Catàleg de la interfície i afegir una o diverses ubicacions que vulgueu indexar allà.\nA la llista de totes les ubicacions que s'afegeixen s'ofereixen les opcions per eliminar-la o configurar funcions avançades, com ara tipus de fitxer o noms que voleu que ignori. Anteriorment he esmentat que el procés d’indexació va ser ràpid. Només triguen uns segons a indexar el contingut d’un DVD complet. Això és possible perquè Cathy indexa només els fitxers, la seva ruta i la informació mentre que Visual CD indexitza el contingut de la informació de fitxers zip i la informació de mitjans.\nUn altre avantatge d’utilitzar Cathy és la seva simplicitat. Tots els fitxers de catàleg que crea es busquen automàticament i els resultats comencen a aparèixer al cap de segons d’introduir el terme de cerca a la seva interfície. Hi ha diversos filtres disponibles per restringir els resultats de la cerca. Per exemple, és possible filtrar per data o mida de fitxer.\nUna altra opció interessant és cercar la selecció per restringir encara més els resultats. La pestanya Directori està disponible després de seleccionar un fitxer entre els resultats. Mostra el directori pare del fitxer, altres fitxers emmagatzemats al directori i opcions per navegar per l'estructura.\nUn clic amb el botó dret als fitxers mostra un menú contextual amb opcions per obrir el fitxer al sistema, obrir propietats del fitxer, copiar informació al portapapers de Windows o utilitzar el menú Enviar a per utilitzar-lo en una altra aplicació.\nSi voleu ràpid, senzill i portàtil, seleccioneu Cathy. És el programari de catàleg de discs perfecte per a usuaris que vulguin cercar la seva col·lecció de discs en pocs segons.\nSi voleu afegir valor, afegiu etiquetes mp3, miniatures i similars. Voleu el CD virtual que us ofereix això. Tarda molt més temps per indexar els discos, però la interfície és complicada i no tan intuïtiva.


LA FONT DE GRECCIO: Rutina\nJoan Capdevila 16 d’abril de 2016, a les 13:10\nLes persones que estem vinculades a moltes i diverses activitats extra-laborals valorem de forma positiva la rutina. En el meu cas, com bé dius, "la rutina és una estabilitat a allò que faig durant el dia". Personalment gaudeixo de la rutina. Per algunes persones en canvi, i malauradament, la rutina significa avorriment.\nNuria (Fenix) 19 d’abril de 2016, a les 12:35\njo soc una persona a qui no agrada la rutina.... No obstant molts anys vaig fer cada dia el mateix,despertar els meus fills,esmorzar,portar-los a l’escola,anar a treballar, fer el dinar.....etcdccc. aixo que dius l’esquelet,això era la meva vida ..No recordo haver pensat que era una rutina,perquè cap dia era igual,cap de nosaltres érem iguals que el dia anterior,,,a més ho feia amb tant d’amor amb tantes ganes ..\nAra la vida, m’ha trencat tota un altre rutina que tenia, cuidar la mare,la casa,activitats,ajudar als amics ..etc\nla Salud m’ha fet trencar l’esquelet i des de aquí us demano tota la força positiva, dels que se que sou ben prop meu i dels que només ens coneixem virtualment ..Segur que estaré uns dies de “vacances”no obstant l’aigua de La Font sempre estarà al meu costat.\nAvui una abraçada de la Núria\nSergi d'Assís 20 d’abril de 2016, a les 10:36\nNúria, molts d'ànims en aquestes "vacances" forçades. T'estarem esperant a la tornada. Ets la comentarista més fidel d'aquest espai. Però és curiós com mai no ha faltat un comentari d'algú, com si us haguéssiu posat d'acord quan vas estar uns dies impossibilitada... i això que alguns no us coneixeu! Endavant!!\noreneta 21 d’abril de 2016, a les 14:35\nEntro volant... per donar ànims i LA PAU i el BÈ.\nSempre endavant, Núria.\nVicent Niclòs 21 d’abril de 2016, a les 19:10\nEt farem present! Ànims!\nM. Teresa 22 d’abril de 2016, a les 20:24\nNuria (Fenix) 23 d’abril de 2016, a les 18:03\nGRACIES !!!!!!!!! jo també us estimo !!!\nLucy 20 d’abril de 2016, a les 9:31\nmolt interessant. M'agrada pensar a l'origen de las paraulas\nBenet 20 d’abril de 2016, a les 23:15\nJo crec que la rutina dóna estabilitat a la nostra vida, és aquest esquelet al voltant del qual vertebrem el nostre dia a dia. I crec que és necessària, perquè l'absència de rutina sovint porta al malgastament del temps. A part, saber què faràs sense haver de pensar-ho ens dóna lloc, com bé dius tu, Sergi, a concentrar-nos en les coses importants, deixant així de banda aquelles de supèrflues i que ens poden distreure.\nVicent Niclòs 21 d’abril de 2016, a les 16:04\nM’agrada conèixer l’etimologia de les paraules, sempre és una font de coneixements pels significats i pels matisos que poden incorporar en un mateix camp semàntic.\nDe fet, Sergi ha centrat el tema molt ràpidament tot fent referència als orígens de la paraula.\nEfectivament, tal com esteu comentant les rutines són esquelets fonamentals que donen suport a la nostra tasca diària. Allò que fem cada dia sense preguntar-nos per què ho fem, ni tampoc com ho fem.\n¿Mai no us ha passat que heu agafat el cotxe amb la intenció d’anar a un lloc i, sense adonar-vos, heu repetit el recorregut que feu cada dia?\nSón accions reflexes que no requereixen cap reflexió prèvia, cap decisió, cap opció.\nLes tasques escolars, en els primers anys, dediquen molt de temps a l’assoliment de rutines dels nens i nenes. Cal crear uns hàbits de treball, de conductes, de processos, que afavoreixen una bona disposició dels educands envers l’accés als coneixements i també cap a les relacions interpersonals.\nPerò també és cert que hi ha un estadi superior al de les rutines que cal treballar al màxim. Es tracta d’un nivell de consciència cognitiva que ha de ser capaç de reaccionar, prendre decisions i executar-les davant les situacions que deixen de ser rutinàries. Un espai de consciència que ha de gestionar l’esglaó inferior el més encertadament possible. I aquest també s’ha de treballar. En la mesura que es desenvolupen totes les capacitats individuals haurem aconseguit persones amb talent, és a dir persones que poden donar respostes encertades en la resolució de problemes (laborals, familiars, del temps lliure, etc) i també en la gestió de les emocions i dels sentiments.\nEn la mesura que ens fem grans, anem incorporant noves rutines des de la voluntat conscient, en funció de la dinàmica ambiental (els canvis d’àmbit), que poden ser més o menys exitoses en funció del talent desenvolupat en aquest esglaó superior.\nSergi d'Assís 23 d’abril de 2016, a les 8:41\nVicent, m'ha agradat molt la visió que dónes de la rutina i de l'estadi també necessari més enllà de la rutina! Una reflexió que ens enriqueix a tots! Però mira: la rutina acostuma a ser la germana pobra, una mica poc valorada... i n'he volgut fer apologia.\nGràcies a tots els comentaris que heu fet! En aquest cas, els de suport a la Núria són bonics perquè alguns us heu conegut a través de les meves ratlles, i això em fa il·lusió.


La Generalitat estudia un nou enllaç entre la C-17 i l’AP-7 a Parets - somVallès\nEl projecte es faria en paral·lel a l'ampliació de la C-17 amb l’objectiu de descongestionar l’accés actual del nord de Mollet\nDissabte, 4 de febrer de 2017 | 08:05h\nEl projecte d’ampliació de la C-17 entre Granollers i Parets pot ser paral·lel, segons ha explicat el Departament de Territori de la Generalitat, a l’execució d’altres mesures per descongestionar el trànsit en aquesta carretera, especialment en el tram entre Parets i Mollet.\nUna de les novetats més importants seria la construcció d’una nova connexió entre la C-17 i l’AP-7 a l’atura de Parets i en sentit sud pensada per eliminar les retencions que es generen diàriament davant l’Institut de Seguretat Pública de Catalunya (ISPC), tant per l’elevat nombre de vehicles procedents de la C-17 que volen accedir a l’autopista com pels vehicles que surten de Parets i es volen incorporar a la C-17 o l’AP-7 en sentit sud.\nConcretament, el projecte de Territori preveu afegir una connexió amb l’AP-7 en sentit sud al vial que actualment ja enllaça la C-17 amb la C-33 en sentit Barcelona, a l’est de Parets, just on l’autopista es bifurca en dos ramals diferents (AP-7 i C-33).\nAmb aquesta nova connexió, els vehicles procedents de la C-17 que volguessin accedir a l’AP-7 en sentit sud podrien fer-ho pel nou enllaç de Parets o per l’actual accés de Mollet. “L’objectiu és pal·liar els problemes de congestió que es produeixen a l’entorn de l’ISPC sense haver de fer l’ampliació del tronc de la C-17, una actuació que seria més complexa i molt costosa”, indiquen fonts del Departament de Territori.\nD’altra banda, l’actuació també podria incloure nous accessos directes a Montmeló, així com la senyalització d’un tercer carril al tronc central de l’AP-7 en sentit sud en un tram d’uns dos quilòmetres que actualment només compta amb dos carrils.\nBona part d’aquesta actuació, que suposaria ampliar la capacitat de l’AP-7, “aprofitaria el viaducte existent i només caldria fer un canvi de la distribució dels carrils”, confirmen fonts del departament, que alhora han indicat que és aviat per fixar dates d’execució i marcar un pressupost, “ja que dependrà de com es defineixi tècnicament el projecte”.


Atlàntida: ANY ESPRIU 2013.\nANY ESPRIU 2013.\nVerdaguer, sobirà poeta, martiritzat per la gent del seu mateix país, perseguit sense treva, abandonat en la misèria. (Diari ARA de 27 d’octubre 2013).\nFrase rotunda, que vol dir completa i terminant. Frase rodona, que vol dir que res no hi fa defecte. Sense context. En quina obra d'Espriu es troba? Quan la va escriure? Segurament que el context li faria perdre rotunditat. Comença a dalt de tot, sobirà poeta, que vol dir que està per damunt de tots els altres i, a desgrat que sembli acabar a baix de tot, en el mot final, la misèria, la frase té una embranzida que no para de pujar fins a tancar-se en la contundència del nom inicial, Verdaguer, nou lletres per a tres sons, invocatiu.\nFrase sense verb personal, però amb tres participis passius seguits, martiritzat, perseguit, abandonat, com un triple martelleig, cada cop de martell amb un complement: el primer porta explícit el subjecte del verb, és la gent del seu mateix país qui ha martiritzat el “sobirà poeta”; el segon és un complement modal, ha estat perseguit sense treva; i el tercer és local, ha estat abandonat en la misèria. El subjecte actiu del segon i del tercer verb se sobreentén que és el mateix que el del primer: la gent del seu mateix país és qui ha martiritzat Verdaguer, l’ha perseguit sense treva i l’ha abandonat en la misèria.\nL’anteposició de l’adjectiu al nom, sobirà poeta, és característica d’Espriu i val a dir que li ha reportat moltes reserves crítiques. Aquí, però, no és el cas d’una anteposició «a la castellana» ni d’un epítet vulgar. Verdaguer no és sobirà poeta a la manera com és negra «la negra nit» o blanca «la blanca neu». Aquí es tracta d’una invocació. L'adjectiu anteposat forma un tot amb el nom. És un qualificatiu del «poeta», anteposat com hi solen anar els adjectius en les invocacions i les pregàries o en les inscripcions.\nLa frase és lapidària, solemnement invocatòria. Per això figura en el meu panteó imaginari, on figuren grans noms d’homes i dones del meu país, el mateix país de la gent que va martiritzar, perseguir sense treva i abandonar en la misèria el seu sobirà poeta.\nAra que al cap de més de cent anys apareix ben editat el seu poema La Pomerola. Primavera, rebutjat pels Jocs Florals de 1896, segurament que la gent del seu país no el martiritzarà, ni el perseguirà sense treva ni l’abandonarà en la misèria. És el sobirà poema del seu sobirà poeta.


S’ha mort Paco Albiol, trompetista de Pepet i Marieta\nEl trompetista del grup Pepet i Marieta, Paco Albiol, nascut el 1973 a Benicarló, ha perdut la vida en un accident de trànsit quan conduïa una furgoneta que va topar frontalment a la carretera N-232 a l’altura de Traiguera (Baix Maestrat). Així n’informa la web 3×4.info, que afegeix que aquest dijous es farà un acte de comiat a Albiol a Benicarló. L’última actuació de Pepet i Marieta fou tot just dissabte passat, a la festa major de Terrassa.\nL’estat en què va quedar el vehicle on anava Paco Albiol. Foto: Bombers Diputació de Castelló\nAlbiol era informàtic i havia fet la formació musical al Conservatori Superior Salvador Seguí de Castelló en l’especialitat de vent. Fou membre de la Benicarló Big Band i de la Big Band UJI. Era fill de Ximo Albiol, artífex de la recuperació de la dolçaina tant a la ciutat com a bona part de la Plana.


Enric I. Canela » Blog Archive » El 25% dels Premi Nobel els han guanyat jueus\nEl 25% dels Premi Nobel els han guanyat jueus\nLlegia en a presentació d’una entrevista a Daniel Zajfman, president del Weizmann Institute of Science de Israel: Enfront de la tendència generalitzada a tot el món a basar el finançament de la ciència en les seves potencials aplicacions tecnològiques, Zajfman està convençut que el camí ideal per assolir els majors avanços científics -i també el màxim benefici econòmic- és que els científics « explorar sense que tinguin la menor idea de per a què serviran els seus descobriments en el futur ». Les xifres li donen la raó: les troballes aconseguits pels 250 grups de recerca de l’Institut Weizmann han generat gairebé 30.000 milions d’euros de beneficis.\nQuanta raó. Aquí tenim un conjunt de persones que es passen la vida demanant ciència aplicada, transferència. Efectivament ens cal, però, em pregunto, a banda de demanar, algú ha fet alguna cosa positiva per aconseguir aquesta creació de riquesa? Doncs no, no s’ha aconseguit arribar a “la freqüència llindar”.\nL’economia del coneixement vindrà de la recerca bàsica.\nUna resposta a “El 25% dels Premi Nobel els han guanyat jueus”\na 05 març 2016 a les 7:00 Xavier Ferràs\nCom tu dius, ens cal (i molts ho hem demanat fins a l’extenuació) un bon nivell de recerca aplicada i de transferència. Però crec que no és un tema de definir i predeterminar quin tipus de recerca han d’impulsar els països (més o menys “bàsica” o “aplicada”), sino d’instrumentar polítiques d’impuls a la bona recerca (recerca d’excel.lència) i, al mateix temps, desenvolupar polítiques de demanda (d’absorció del coneixement per part de les empreses, especialment PIMEs). Aquest darrer concepte ha estat el gran oblidat al nostre país.\nEn la meva opinió, un sistema compensat és aquell que té bones polítiques d’oferta (generacio de coneixement excel.lent), i bones polítiques de demanda (absorció ràpida del mateix per part de l’entorn). Si això es dóna, el debat de “recerca bàsica”, “recerca aplicada” o “transferència” queda superat…


Un lustre de comerç just a la Universitat | infouniversitat\nUn lustre de comerç just a la Universitat\nPosted by Redacció on 11 maig 2016 in Cooperació · 0 Comments\nParticipants en una jornada sobre comerç just a la Universitat de València.\nBERTA RODRIGO MATEU. Fotos: Miguel Lorenzo. La V Setmana Universitària pel Comerç Just ha arrancat ja a la Universitat de València, i ho ha fet celebrant que ja són cinc els anys de compromís amb una pràctica que fomenta el respecte amb els drets humans i el medi ambient. En aquesta cinquena edició, sota el lema Som comerç just, i tu?, s’han programat una sèrie d’activitats en els tres campus universitaris amb l’objectiu de donar a conéixer a la comunitat universitària com es pot fomentar el desenvolupament sostenible i solidari d’aquelles societats que menys tenen.\nL’objectiu d’aquestes jornades és difondre el comerç just i el consum responsable i ètic entre la comunitat universitària. Per aquest motiu, s’han programat activitats en els tres campus que informaran sobre els productes d’aquest tipus de comerç; xarrades informatives, degustacions; exposicions i activitats de voluntariat ambiental.\nUna de les primeres exposicions inaugurades ha estat Cacau per un món més just, que s’ha pogut visitar al llarg de tota la setmana a la cafeteria de la Facultat de Ciències Socials. La mostra ha estat organitzada per l’ONGD Ecosol-Petjades. Cristina Ramón, la tècnica de projectes de l’ONGD, explica que l’objectiu d’aquesta exposició és “transmetre a la ciutadania, amb un llenguatge senzill i proper, el valor afegit del comerç just davant del comerç tradicional a través del cacau”. La mostra, que consta de cinc panells, és fruit del treball d’investigació d’un grup d’estudiants de quart d’ESO del col·legi La Puríssima de València i, en paraules de Ramón, “contribueix a desmuntar un dels grans mites del comerç just, i és que no és més car que el tradicional”. De fet, segons l’estudi d’aquest grup de joves, comprar una pastilla de xocolate en un comerç just és entre un i cinc cèntims més econòmic que comprar-ne una de les mateixes característiques en un comerç tradicional. En el pla més solidari, però, la tècnica subratlla que és important destacar que “en el comerç tradicional els beneficis van a parar a les empreses, mentre que en el comerç just són per a les persones productores”. Un motiu suficient per a desequilibrar definitivament la balança.\nDilluns 16 s’inauguraran, a més, altres dues exposicions. Per una banda, l’organitzada per l’ONGD La Tenda de Tot el Món a la Facultat de Psicologia, sota el títol Millor si és just. I per una altra, 10 raons per a consumir comerç just, produïda per la Coordinadora Estatal de Comerç Just, que es podrà visitar al vestíbul interfacultatiu del Campus de Burjassot-Paterna.\nLa setmana del comerç just se celebra a la Universitat de València des de l’any 2011. Carles Xavier López, tècnic cultural del Servei d’Informació i Dinamització (SeDI), n’ha estat un dels impulsors. López explica com, a poc a poc, al llarg d’aquests anys la comunitat universitària ha anat prenent consciència de la necessitat d’introduir compres ètiques. “Des que l’any 2013 la Fundació Ideas acreditara la Universitat de València com a universitat pel comerç just, s’ha treballat de valent en aquesta línia i la institució aplica el comerç just, per exemple, en la compra de les samarretes per a l’escola d’estiu La Nau dels Xiquets i les Xiquetes o en els càterings que s’organitzen des d’alguns vicerectorats”, conta el tècnic.\nEncara queda un camí llarg per tal de conscienciar la societat sobre la importància de la compra justa, dels beneficis que un comerç just i solidari té per al medi ambient i per a la defensa dels drets humans. És per això que la Universitat de València, un any més, ha volgut contribuir amb xarrades, col·loquis, presentacions de publicacions, sortejos, exposicions i degustacions a aquesta tasca, en definitiva, amb tot un ventall d’activitats diverses per a posar el seu gra d’arena per un món més just.\nLa V Setmana Universitària pel Comerç Just de la Universitat de València està organitzada pel SeDI, el Servei de Prevenció i Medi Ambient, la Fundació General de la Universitat, la Delegació del Rector per a la Cooperació i les facultats participants. A més, hi col·laboren Ecosol, Intermón-Oxfam, Fundació Vicente Ferrer, Solidaritat Internacional, La Tenda de Tot el Món, La Troballa d’Algemesí i La Tenda de la Universitat.\nTags: BERTA RODRIGO MATEU, Comerç Just\nPrevious Post Quan Mercuri ronda el Sol Article següent La Ruta de la Seda, un fil d’or